Cuprins

I. DENUMIREA PROIECTULUI 2

II. TITULAR 2

III. DESCRIEREA PROIECTULUI 2

1. Elemente specifice caracteristice proiectului propus 3

2. Localizarea proiectului 4

3. Caracteristicile impactului potenţial 5

IV. SURSE DE POLUANŢI ŞI INSTALAŢII PENTRU REŢINEREA, EVACUAREA ŞI DISPERSIA POLUANŢILOR ÎN MEDIU 6

1. Protecţia calităţii apelor 6

2. Protecţia aerului 6

3. Protecţia împotriva zgomotului şi vibraţiilor 7

4. Protecţia împotriva radiaţiilor 7

5. Protecţia solului şi subsolului 7

6. Protecţia ecosistemelor terestre şi acvatice 8

7. Protecţia aşezărilor umane şi a altor obiective de interes public 8

8. Gospodărirea deşeurilor generate pe amplasament 9

9. Gospodărirea substanţelor şi preparatelor chimice periculoase 9

V. PREVEDERI PENTRU MONITORINGUL MEDIULUI 10

VI. JUSTIFICAREA ÎNCADRĂRII PROIECTULUI 10

VII. LUCRĂRI NECESARE ORGANIZĂRII DE ŞANTIER 10

VIII. LUCRĂRI DE REFACERE A AMPLASAMENTULUI 10

**MEMORIU DE PREZENTARE**

întocmit conform Anexei nr. 5 al Ord. 135/10.02.2010

# I. DENUMIREA PROIECTULUI

Denumirea obiectivului de investiţii: **Perimetrul Vânători**

Amplasamentul obiectivului şi adresa: **Comuna Vânători - Neamț, județul Neamt**

Proiectantul lucrărilor: **SC BLUEPROIECT SRL Bacău**

Profilul de activitate: **Extragerea agregatelor naturale de râu**

# II. TITULAR

Numele companiei: **SC MAVGO HOLDING SRL Tașca**

Adresa poştală: com. **Tașca**, jud. **Neamț**, cod poştal **617455**

Nr. telefon, fax, adresa e-mail:  **074784044 / 0333401061**

Numele persoanelor de contact:  **Cojocaru Gabi Constantin**

# III. DESCRIEREA PROIECTULUI

 Perimetrul Vânători este situat pe raza comunei Vânători - Neamț, în albia râului Ozana, pe centrul albiei, la 1,07 km amonte de podul de pe DN 15B.

Accesul în perimetru se va realiza din DN 15B prin intermediul unui drum de exploatare în lungime de 2,6 km amplasat pe malul stâng al râului Ozana. Pentru traversarea brațelor râului, se vor amenaja 3 traverse temporare de acces, în cadrul cărora se vor monta câte 4 tuburi din beton cu Ø 1000 mm și lingimea de 4 m. Toate podurile de tuburi se vor amenaja în interiorul suprafeței închiriate. La debite mari, cât și la finalizarea exploatării tuburile vor fi îndepărtate din albie.

Perimetrul balastierei se învecinează cu terenuri neproductive și râul Ozana.

Aval de perimetrul propus, la 1,07 km, se află podul de pe DN 15B.

Amplasamentul pe care urmeză a se realiza investiția este expus inundațiilor la ape mari. Din acest motiv exploatarea balastierei se va face cu utilaje care să poată fi evacuate în situația creșterii debitelor și nivelului râului.

Exploatarea agregatelor minerale este permisă numai în limitele perimetrului temporar de exploatare avizat de A.N.R.M., cu respectarea condiţiilor de scurgere a apelor, asigurarea stabilităţii albiilor şi malurilor, fără afectarea construcţiilor sau a celorlalţi agenţi economici din zonă ce au legătură directă sau indirectă cu regimul scurgerii apelor.

Cantitatea ce urmează a fi exploatată din perimetrul Vânători este de 88.200 mc balast. Perimetrului temporar de exploatare Vânători prezintă următoarele caracteristici:

* + suprafaţa, lungimea medie şi lăţimea medie a perimetrului:

Sperimetru = 116.786 mp;

Lmed = 1.450 m;

lmed = 80 m;

* + limita şi adâncimea medie de exploatare:

h = 0,6 m (cotă talveg);

hmed = Cnisip\_rezultată / S = 88.200/ 116.786 = 0,75 m;

hmax = 1,80 m (pe profilul 9)

* + cantitate de nisip şi pietriş preliminată:

Cnisip\_preliminată = 88.200 mc;

* + cantitatea de nisip şi pietriş rezultată din studiu zonal:

Cnisip\_rezultată = 88.200 mc.

 Perimetrul este delimitat de următoarele coordonate STEREO 70:

|  |  |  |
| --- | --- | --- |
| **Pct.** | **X** | **Y** |
| 1 | 636497 | 594571 |
| 2 | 636425 | 595257 |
| 3 | 636435 | 595956 |
| 4 | 636521 | 595839 |
| 5 | 636503 | 595287 |
| 6 | 636598 | 594345 |

 Din punct de vedere a apărării zonei inundabile, clasa de importanță se stabilește conform STAS 4273/83 - tabelul 10, amplasamentul încadrându-se în categoria 4, clasa a-V-a de importanță: construcții de importanță secundară, construcții hidrotehnice a căror avariere au o influență redusă pentru alte obiective social-economice.

 Exploatarea balastierei se încadrează în categoria lucrărilor de regularizare a albiei, având ca scop decolmatarea albiei râului Ozana, pentru mărirea capacităţii de transport şi înlăturarea fenomenelor de eroziune a malurilor.

## 1. Elemente specifice caracteristice proiectului propus

 Perimetrul se află în extravilanul comunei Vânători - Neamț, judeţul Neamt, Consiliul Local dându-şi acordul de principiu atât pentru efectuarea lucrărilor de cercetare geologică, cât şi pentru continuarea activităţii de producţie în zona perimetrului Vânători.

 Resursa minerală se prezintă sub forma unei acumulări aluvionare sedimentate în perioade cu dinamica evolută a râului Ozana. Depunerile s-au produs pe un sector al albiei minore cu premise favorabile de acumulare şi regenerare rapidă.

 Se urmăreşte regularizarea râului Ozana, respectiv decolmatarea şi recalibrarea albiei minore, corectarea cursului principal al acestuia, pe tronsonul analizat, unde râul este puternic colmatat.

 Activitatea de recalibrare a albiei râului Ozana în zona analizată se va realiza cu respectarea următoarelor condiţii:

* se va realiza decolmatarea şi reprofilarea albiei râului Ozana, în vederea asigurării capacității de tranzitare a debitelor mari în zona analizată;
* se va amenaja albia râului Ozana, astfel încât apa să curgă pe toată lăţimea acestuia;
* săpătura executată pentru recalibrarea albiei râului Ozana nu va coborî sub cota talvegului actual al râului.

## 2. Localizarea proiectului

 Din punct de vedere administrativ, perimetrul se află în extravilanul comunei Vânători - Neamț, județul Neamt.

 Din punct de vedere geologic perimetrul cercetat aparține sectorului sud – estic al platformei Moldovenești.

Platforma Moldovenească, cuprinsă între Falia Pericarpatică și Valea Prutului, reprezintă extinderea vestică a Platformei Est Europene.

Lucrările de cercetare prin foraje hidrogeologice, executate în zonă, au pus în evidență, pe criterii de adâncime, litofacies și vârstă cronostratigrafică, două acvifere: freatic și de adâncime.

Acviferul freatic este principala sură de ape subterane exploatate în regiune. Debitul acestui acvifer este variabil în funcție de regimul precipitațiilor și numărul stratelor acvifere care il compun. Valorile lui sunt cuprinse între 0,5 și 7,0 l/s.

Acviferul de adâncime este situat aproximativ în intervalul 30 – 250 m, fiind localizat înb depozite Sarmațiene.

Clima judeţului Neamţ este temperat continentală. Caracteristicile climei sunt determinate de particularităţile circulaţiei atmosferice, de altitudine, de formele şi fragmentarea reliefului, dar şi de suprafeţele lacustre ale amenajării hidroenergetice a râului Bistriţa. Efectul de “baraj” al Carpaţilor Orientali se manifestă în tot cursul anului, în condiţiile advecţiei dinspre vest a maselor de aer caracteristice latitudinilor medii.

Regimul climatic are un caracter mai continental în estul judeţului – aer mai uscat şi timp în general mai senin. Influenţa “barajului” muntos al Carpaţilor se resimte în special în anumite faze tipice de iarnă, când au loc invazii de aer rece, arctic continental. Munţii deviază înaintarea spre vest a acestor mase de aer, determinând geruri intense în condiţiile existenţei unor depresiuni barice adânci deasupra Mării Negre şi Mării Mediterane.

Asemenea situaţii dau naştere viscolelor violente – zona estică a judeţului. În cazul maselor de aer instabile, ascensiunea forţată (dinamică) a aerului umed pe versanţii estici, prin încălzirea adiabatică, produce efecte de foen în masivul Ceahlău spre valea Bistriţei şi în depresiunile subcarpatice Neamţ şi Cracău-Bistriţa.

Din scurta şi la modul general analiză a cantităţilor anuale de precipitaţii în judeţ, remarcăm o creştere de la est la vest, de la 490 mm în zona Roman la 742 mm la Toaca. Valorile cresc deci pe măsura creşterii altitudinii, gradientul pluviometric vertical fiind cuprins între 8 şi 22 mm/100 m. Nu lipsesc excepţiile de la regulă: zona Ceahlău sat – Grinţieş – Farcaşa – Borca are un gradient pluviometric negativ. La fel zona Fântânele faţă de Toaca. Determinată de altitudine, zona de precipitaţii maxime este cuprinsă între 1300 – 1800 m. De regulă, maximul de precipitaţii se înregistrează în luna iunie iar minimul în lunile ianuarie – februarie. În zona montană minimul se înregistrează în octombrie.

Cele mai mari cantităţi de precipitaţii cad vara, între 38 şi 46% din totalul anual, iar cele mai mici iarna, între 9 şi 18% din totalul anual. Anual, numărul zilelor de ploaie este cuprins între 90 şi 107, exceptând zona montană. În această zonă se măreşte numărul zilelor cu precipitaţii solide – la Toaca, spre exemplu, se înregistrează peste 106 zile cu ninsoare.

## 3. Caracteristicile impactului potenţial

 Cea mai apropiată aşezare umană se află la o distanţă de cca. 800 m faţă de perimetrul analizat şi activitatea desfăşurată în cadrul perimetrului nu va influenţa negativ aşezările uman.

 Perimetrul se află amplasat în extravilanul comunei Vânători - Neamț, judeţul Neamt. Peisajul este de tip rural. Prin respectarea măsurilor impuse a se lua, cu privire la poluarea factorilor de mediu aer, apă şi sol se reduc substanţial riscurile de poluare a aşezărilor umane.

 În urma operaţiunilor de exploatare a balastului este afectat solul prin săpături şi prin transportul materialului extras din zonă, dar nu se vor introduce substanţe poluante în sol şi nu se va modifica structura sau tipul solului.

 Investiția propusă nu va avea impact asupra climei din zona în care va fi amplasată.

 Activităţile desfăşurate de mijloacele auto vor fi periodice, căile de circulaţie vor fi amenajate corespunzător, iar nivelul zgomotului generat se va încadra în valorile admise prin STAS 10009/88.

 În zonă nu se află monumente istorice, de arhitectură sau alte zone şi obiective de interes tradiţional, public sau istoric.

 În incinta perimetrului nu se utilizează apă în scopuri menajere, deci nu rezultă ape uzate menajere. În perimetru nu sunt prevăzute sisteme de canalizare şi evacuare a apelor pluviale.

 Activităţile desfăşurate în cadrul unităţii studiate care se constituie în surse de impurificare a atmosferei sunt:

* + - amplasamentul balastierei Vânători - extracţie:
		- funcţionarea utilajelor de extracţie şi încărcarea balastului:

 Poluanţii emişi sunt specifici arderii combustibililor fosili în motoare cu ardere internă tip Diesel specifice utilajelor pentru activităţi industriale: oxizi de azot (NO, NO2, N2O), oxizi de sulf, oxizi de carbon (CO şi CO2), compuşi organici volatili, particole şi metale grele. Deoarece extracţia balastului este un proces umed nu apar emisii de particole datorate manevrării nisipului şi pietrişului.

 Aceste surse de poluare sunt discontinue şi nu pot fi considerate ca surse punctiforme de poluare. Totodată având în vedere timpul relativ scurt de funcţionare al acestuia, sursele de poluare a aerului prezentate anterior nu sunt considerate ca semnificative.

 Analizând sursele de poluare posibile şi dotările ce urmează a fi realizate în cadrul investiţiei propuse, aspectele climatice şi locul în care se amplasează investiţia, putem concluziona că, în cazul exploatării corespunzătoare a perimetrului, poluarea aerului, solului şi apelor (de suprafaţă sau freatice) este redusă la minim.

 În cazul în care, pe parcursul demarării lucrărilor de exploatare, se descoperă muniţie sau elemente de muniţie rămase neexplodate, beneficiarul va respecta art. 20, alin. d, din Legea nr. 481 / 08.11.2004 privind protecţia civilă (informează serviciile de urgenţă profesioniste sau poliţia, după caz, inclusiv telefonic, prin apelarea numărului 112).

 Obiectivul analizat nu este amplasat în vecinătatea frontierei. Datorită managementului desfăşurat atât de conducerea unităţii cât şi de personalul care deserveşte în acest moment unitatea, activităţile desfăşurate în cadrul unităţii nu produc un impact transfrontier.

# IV. SURSE DE POLUANŢI ŞI INSTALAŢII PENTRU REŢINEREA, EVACUAREA ŞI DISPERSIA POLUANŢILOR ÎN MEDIU

## 1. Protecţia calităţii apelor

 La activitatea de extracție și valorificare a nisipului și pietrișului din perimetrul de exploatare nu se utilizează apă industrială.

*Surse de poluanți existente sau posibile*

 Datorită faptului că în imediata vecinătate a perimetrului de exploatare nu se desfășoară activități industriale, nu există rețele organizate de evacuare a apelor uzate și nici posibilitatea contaminării cu agenți poluanți ai apelor de suprafașă sau subterane. Totuși, modificări nesemnificative și/sau de scurtă durată a parametrilor calitativi ai apelor freatice și de suprafață s-ar putea datora unor surse directe sau indirecte legate de desfășurarea activității specifice gospodăriilor populației, lipsei rețelei de canalizare a apelor menajere, administrării de îngrășăminte chimice, etc. Sub aspect cantitativ, precum și a caracterului sporadic al acestora, sursele menționate nu se pot constitui într-un factor de poluare semnificativă a apelor.

 Potrivit specificului activității de exploatare, se consideră că principalele surse posibile de poluanți pentru apele freatice și de suprafață, sunt următoarele:

* + scurgerile de carburanți și lubrefianți, datorate unor cauze accidentale normale (spargeri de conducte de alimentare a motoarelor mijloacelor de transport, excavatorului, draglinei) sau catastrofice (viituri de apă, alunecări de teren), sunt tamponate prin utilizarea unui pat de nisip, dispus în zonele cele mai vulnerabile, care ulterior este colectat într-un recipient metalic acoperit și valorificat ulterior.
	+ schimburile de ulei pentru utilaje staționare în apropierea râului se vor realiza de către personal calificat, prin recuperarea integrală a uleiului uzat, care va fi predat pentru reutilizare.
	+ creșterea cantității sedimentelor în suspensie pe perioada executării extracției este de scurtă durată, de mică intensitate și cu totul locală, în contextul prezenței marilor viituri. În acest sens considerăm cîă activitatea de extracție nu va afecta semnificativ factorul de mediu apă.

 Volumul, specificul și structura producției realizate sau preconizate în viitor exclud, aproape în totalitate posibilitatea contaminării apelor pluviale și, în consecință necesitatea colectării și epurării acestora.

 Din cele prezentate anterior, rezultă că în procesul de extracție a nisipului și pietrișului, poluarea apelor subterane este nesemnificativă.

## 2. Protecţia aerului

 Prin natura procesului de producție desfășurat în cadrul balastierei, se consideră că sursele potențiale de poluare a atmosferei sunt următoarele:

* + - compușii volatili degajați în timpul operațiilor de transvazare și de alimentare cu carburanți a utilajelor;
		- emisiile de gaze rezultate din combustia carburanților folosiți de către utilaje;
		- emisiile de praf rezultate din activitatea de extracție și transport.

 Toate sursele de poluare potențială enumerate anterior sunt surse de joasă înălțime.

 Având în vedere dispunerea geografică și umiditatea zonei, atmosfera se poate caracteriza ca o atmosferă cu agresivitate minimă.

## 3. Protecţia împotriva zgomotului şi vibraţiilor

 Sursele potențiale de zgomot în activitatea analizată, sunt reprezentate de:

* + - utilajele terasiere, care vor funcționa în perioada martie - noiembrie, cu un regim de funcționare intermitentă;
		- mijloacele de transport, care vor afecta nivelul pragului de zgomot din zonă numai pe durata staționării și efectuării manevrelor pe raza perimetrului.

 Toate utilajele ce urmează a fi folosite vor fi echipate pentru diminuarea la maxim a zgomotelor și vibrațiilor prin carcasare și utilizarea de cauciucuri antiabrazive pentru absorbirea zgomotelor produse de către agregatele naturale în cădere sau rotire.

 Se are în vedere, de asemenea, verificarea permanentă a tuturor subansamblelor în mișcare, carcasarea lor, izolarea prin garnituri de cauciuc, fixarea corespunzătoare pe suporturi, etc.

 Vibrațiile care însoțesc uneori zgomotul constituie un alt factor cu efect negativ asupra sănătății personalului. Cele produse de către sursele de suprafață au o influență strict locală, fără impact semnificativ asupra zonelor neprotejate.

 Celelalte surse de zgomot și vibrații nu se înregistrează cu depășiri ale limitei admise.

 Căile de acces din balastieră si cele din balastieră spre platforma de depozitare sunt situate în zone fără construcții, așa încât vibrațiile produse de către utilajele de transport nu afectează în nici un fel construcțiile din proxima vecinătate, situate la cca. 800 m.

 Impactul global al surselor de zgomot asupra locuitorilor va fi un impact negativ mediu, activitatea desfășurându-se cu un risc minim de producere a zgomotelor și vibrațiilor.

## 4. Protecţia împotriva radiaţiilor

 Datele geologice și geofizice obținute până în prezent, au relevat faptul că în zonă nu există surse naturale radioactive. De asemenea prin specificul activității analizate, la operațiile de extracție a agregatelor minerale de râu, nu sunt utlilzate materii prime sau materiale radioactive.

## 5. Protecţia solului şi subsolului

*Surse posibile de poluare a solului şi subsolului:*

 Suprafaţa perimetrului de exploatare nu este acoperită de materiale pământoase.

 Dacă se interceptează zone care nu pot fi folosite, ca de exemplu depuneri de mâl, material levigabil, bolovani, etc, materialul din aceste zone va fi exploatat, transportat şi depozitat ca meterial de umplutură, în zonele indicate de reprezentanţii Primăriei Vânători - Neamț, judeţul Neamt, de către beneficiarul proiectului, cu mijloace proprii.

 Dacă se vor respecta prevederile legale în domeniul protecţiei mediului, apreciem că prin exploatarea agregatelor de nisip şi pietriş nu se va produce poluarea solului, atât pe amplasament cât şi în vecinătăţi.

 Accidental, solul poate fi afectat prin scurgeri de carburanţi şi/sau lubrifianţi, de la utilajele terasiere şi de la mijloacele de transport.

 Pentru a putea asigura o intervenţie rapidă în caz de poluare accidentală, generată de pierderi de carburanţi şi/sau lubrifianţi, beneficiarul proiectului are obligaţia să aibă în dotare materiale absorbante şi/sau substanţe neutralizatoare, să intervină imediat şi să anunţe autorităţile cu competenţe în domeniul apelor şi protecţiei mediului.

 În timpul operațiilor de exploatare se pot identifica ca surse care să determine poluarea solului pe amplasament, utilajele care transportă balast. Acestea pot provoca poluări accidentale prin scurgeri de carburanţi şi/sau uleiuri minerale.

*Dotări, amenajări şi măsuri de protecţie împotriva poluării solului şi subsolului:*

 Pentru prevenirea *poluărilor accidentale* care pot să afecteze factorul de mediu sol, beneficiarul proiectului va lua următoarele măsuri operaţionale:

* + - activităţile care implică întreţinere şi eventuale reparaţii ale utilajelor şi mijloacelor auto folosite pe amplasamentul studiat vor fi executate de către operatori economici specializaţi;
		- personalul care deserveşte utilajele şi mijloacele auto va verifica funcţionarea acestora şi va anunţa adminstratorul societăţii asupra oricărei defecţiuni apărute;
		- utilajele care s-au defectat în timpul etapelor de implementare ale proiectului vor fi îndepărtate de pe amplasament;
		- pe amplasament nu vor fi stocaţi carburanţi, lubrifianţi sau deşeuri (anvelope uzate, uleiuri uzate, baterii auto, etc.);
		- nu vor fi amplasate depozite de sorturi sau agregate minerale pe terenurile adiacente situate la nivelul terasei şi luncii râului Ozana şi care nu fac obiectul prezentului proiect;
		- gestionarea corespunzătoare a deşeurilor generate.

## 6. Protecţia ecosistemelor terestre şi acvatice

 Deoarece amplasamentul pe care urmează a se realiza investiţia se află într-un mediu fără specii protejate sau valoroase, la realizarea investiţiei propuse nu prognozăm un impact negativ asupra ecosistemelor terestre sau acvatice din zonă.

 Prin activităţile ce se vor desfăşura pe amplasament nu se vor produce modificări ale suprafeţelor de păduri, mlaştini, zone umede, corpuri de apă, deci impactul potenţial asupra mediului natural va fi minim.

 Nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii.

## 7. Protecţia aşezărilor umane şi a altor obiective de interes public

 Cea mai apropiată zonă locuită se află la o distanţă de circa 800 m faţă de limita obiectivului analizat.

 Prin respectarea măsurilor impuse a se lua, cu privire la poluarea factorilor de mediu aer, apă şi sol se reduc substanţial riscurile de poluare a aşezărilor umane.

 În zonă nu se află monumente istorice, de arhitectură sau alte zone şi obiective de interes tradiţional, public sau istoric.

## 8. Gospodărirea deşeurilor generate pe amplasament

 În urma activităților desfășurate în cadrul perimetrului, rezultă o serie de deșeuri care, în conformitate cu prevederile legale în vigoare trebuie precolectate și eventual, reciclate prin unitățile specializate și autorizate în acest sens.

 Principalele categorii de deșeuri, rezultate în urma operațiilor de extracție a agregatelor minerale de râu, sunt următoarele:

* + Deșeurile solide menajere, rezultate în principal de la personalul care își desfășoară activitatea în perimetru, vor fi depozitate într-un container, și vor fi evacuate periodic , pe măsura acumulării cu mijloacele de transport din dotare, la depozitul de deșeuri.
	+ Deșeurile metalice rezultate în urma activităților curente de reparații, sau înlocuirii a unor piese, subansamble sau materiale, vor fi depozitate într-un spațiu special amenajat, de unde periodic, pe măsura acumulării cu mijloace de transport din dotare, vor fi transportate la unitățile specializate.
	+ Bateriile provenite de la utilajele de extracție și de la mijloacele de transport, vor fi preluate imediat de pe amplasament, pentru ca ulterior să fie valorificate. Toate operațiile de umplere, completare, spălare sau golire, vor fi realizate de către personal calificat, datorită pericolului pe care îl reprezintă manipularea acizilor, pentru evitarea poluării solului cu acizi și compuși ai plumbului, cât și pentru evitarea accidentelor. Încărcarea și formarea bateriilor este realizată de către furnizor.
	+ Alimentarea cu carburanți și lubrifianți a mijloacelor de transport se va face în stațiile PECO, în locuri special amenajate, iar a utilajelor fixe din cadrul perimetrului, se va realiza din butoaie metalice. Scurgerile de carburanți și lubrifianți, datorate unor cauze accidentale normale sau catastrofice sunt tamponate prin utilizarea unui pat de nisip, dispus în zonele cele mai vulnerabile, care ulterior este colectat într-un recipient metalic acoperit și valorificat.
	+ Întreținerea utilajelor și schimbul de ulei se face numai de către personal instruit, astfel încât să fie prevenite situațiile care ar putea conduce la poluarea accidentală a mediului.
	+ Anvelopele uzate provenite de la mijloacele auto vor fi valorificate prin societăți de profil.
	+ Uleiul uzat de la motoarele mijloacelor de transport și a utilajelor de extracție este colectat în vase destinate acestui scop, fiind ulterior predat unităților specializate.

## 9. Gospodărirea substanţelor şi preparatelor chimice periculoase

 Activitatea de exploatare nu presupune utilizarea sau manevrarea de substanţe toxice şi periculoase.

# V. PREVEDERI PENTRU MONITORINGUL MEDIULUI

 Monitorizarea impactului asupra mediului se va face pe o perioadă de 2 ani, din care 1 an reprezintă durata realizării lucrărilor de exploatare și 1 an după finalizarea acestora.

 Se vor monitoriza următorii factori de mediu:

* 1. Factorul aer: se vor efectua analize de aer numai dacă prin observații directe se va constata necesitatea acestora;
	2. Factorul sol: se va urmări permanent evoluția albiei minore în zona lucrărilor executate. În cazul în care se vor observa devieri ale cursului apei ca urmare a executării lucrărilor de exploatare, se va proceda la regularizarea albiei;
	3. Se vor monitoriza de asemenea evoluția vegetației în zonă, precum și evoluția biotopului acvatic.

 Orice problemă deosebită va fi anunțată de urgență instituțiilor abilitate: APM Neamt, AN Apele Române - ABA Siret Bacău prin SGA Neamt și CITRM Câmpulung Moldovenesc, pentru a fi luate măsurile cele mai adecvate de rezolvare a situațiilor survenite.

 Prin activitatea de exploatare a nisipului și pietrișului din cadrul perimetrului de exploatare nu vor fi executate lucrări poluante și nu va fi afectat semnificativ mediul înconjurător, activitatea contribuind la regularizarea și decolmatarea albiei minore a râului Ozana, la mărirea secțiunii de scurgere și reducerea nivelului energiei specifice în secțiunea vie pe o distanță de cca. 1.450 m.

# VI. JUSTIFICAREA ÎNCADRĂRII PROIECTULUI

 În cadrul investiției analizate se va realiza exploatarea de agregate naturale de râu din perimetrul Vânători, amplasat în extravilanul comunei Vânători - Neamț, jud. Neamt, în albia minoră a râului Ozana.

 Se urmăreşte regularizarea râului Ozana, respectiv decolmatarea şi recalibrarea albiei minore, corectarea cursului principal al acestuia, pe tronsonul analizat, unde râul este puternic colmatat. Exploatarea se va realiza pe fâșii succesive, dinspre aval spre amonte și dinspre firul apei spre exterior.

# VII. LUCRĂRI NECESARE ORGANIZĂRII DE ŞANTIER

 Zona unde este amplasat perimetrul de exploatare, cu suprafața de 116.786 mp, este un teren neproductiv aflat în proprietate de stat şi aparţine A.N. "Apele Române" S.A. - Administrația Bazinală de Apă "Siret" Bacău.

 Pentru realizarea exploatării agregatelor minerale nu este necesară realizarea unei organizări de şantier.

# VIII. LUCRĂRI DE REFACERE A AMPLASAMENTULUI

 După încheierea exploatării, se realizează nivelarea terenului din cadrul perimetrului de exploatare, afectate de lucrările de exploatare şi realizarea unei pante de 6 ÷ 10 0/00, perpendicular cu direcţia de curgere a apei. Panta astfel realizată are rolul de a colecta apele pluviale de pe versant şi a favoriza regenerarea rezervei de nisip şi pietriş din cadrul perimetrului de exploatare. Nu se realizează şanţuri de colectare a apelor pluviale, curgerea acestora realizându-se liber la teren.

 Materialul rezultat din decopertare, atunci când este cazul, va fi utilizat pentru acoperirea suprafeţelor perimetrelor exploatate - redarea în circuit a terenului, după realizarea exploatării agregatelor de râu.

 Nu sunt necesare de plantări de vegetaţie sau înierbări, datorită faptului că exploatarea se realizează în zonă inundabilă.

**Semnătură şi ştampilă**